ซีไอเอ็มบีลุย10เดือน0% สิ้นปีหมื่นล้าน
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
11 ส.ค. 2554

โพสต์ทูเดย์ — ซีไอเอ็มบีขยับตัวปล่อยกู้บ้าน 3,500 ล้าน งัดดอกเบี้ย 0% นาน 10 เดือน กับ 11 ยักษ์ใหญ่
น.ส.ดุษณี เกลียวปฏินนท์ ผู้ช่วยกรรมการผู้จัดการใหญ่ ธนาคารซีไอเอ็มบี ไทย เปิดเผยว่า ธนาคารตั้งเป้าขยายยอดสินเชื่อบ้านคงค้างให้ได้ 2.3 หมื่นล้านบาท หรือคิดเป็นอัตราเติบโต 53% จึงเปิดแคมเปญสินเชื่อบ้านดอกเบี้ย 0% นาน 10 เดือน สำหรับลูกค้าบริษัทอสังหาริมทรัพย์ชั้นนำ 11 แห่ง โดยตั้งแต่เดือนที่ 110 จะคิดดอกเบี้ย 0% หลังจากนั้นจนถึงปีที่ 2 คิดดอกเบี้ยเอ็มแอลอาร์ลบ 2% และปีที่ 3 คิดที่เอ็มแอลอาร์ลบ 1.75% ปีที่ 4 จนหมดอายุสัญญาจะคิดดอกเบี้ยเอ็มแอลอาร์ลบ 1% โดยเชื่อว่าจะเพิ่มยอดการปล่อยสินเชื่อได้อีก 3,500 ล้านบาท รวมทั้งสิ้นในปีนี้จะปล่อยกู้ได้ 1 หมื่นล้านบาท
สำหรับผู้กู้ที่ไม่ใช่ลูกค้าของบริษัทอสังหาริมทรัพย์ 11 แห่ง จะคิดดอกเบี้ย 0% นาน 6 เดือน
อย่างไรก็ตาม ธนาคารจะระมัดระวังในการปล่อยกู้ โดยจะเน้นเฉพาะผู้ซื้อที่ต้องการอยู่อาศัยจริง หรือผู้ที่ต้องการซื้อเพื่อลงทุนปล่อยเช่าเป็นพิเศษเพื่อลดการเก็งกำไร บริษัทที่เข้าร่วมโครงการประกอบด้วย พฤกษา เรียลเอสเตท แลนด์ แอนด์ เฮ้าส์ ศุภาลัย แสนสิริ พร็อพเพอร์ตี้ฯ ควอลิตี้ เฮ้าส์ เอเชี่ยน พร็อพเพอร์ตี้ แอล.พี.เอ็น อนันดา โนเบิล และทีซีซี